b'\n_START_ARTICLE_\nJacob Lund Fisker\n_START_SECTION_\nLiv\n_START_PARAGRAPH_\nFisker er cand.scient. i fysik og matematik fra Aarhus Universitet. Som det er typisk for en dansk universitetsstuderende, modtog han Statens Uddannelsesst\xc3\xb8tte, der gav et lille stipendium til leveomkostninger. Efter graduering indskrev han p\xc3\xa5 Universitet Basel i Schweiz som ph.d.-studerende i teoretisk fysik. Fisker fortsatte med at leve p\xc3\xa5 et budget tilsvarende SU-stipendiet selv om hans indkomst steg, da han arbejdede som forskningsassistent, og senere i karriere som postdoc og kvantitativ analytiker. Mens han arbejdede, sparede han 80% af sin indkomst og blev finansielt uafh\xc3\xa6ngig. Han betragtede sig selv pensioneret, da han forlod sin astrofysik karriere i 2009 som 33-\xc3\xa5rig. Fisker har et forbrug p\xc3\xa5 omkring 35.000 kr. om \xc3\xa5ret. Fisker har fast bop\xc3\xa6l i USA og bor i Chicago.\n_START_SECTION_\nPrivat\xc3\xb8konomi\n_START_PARAGRAPH_\nDa Fiskers indt\xc3\xa6gt steg, blev overskuddet oprindeligt sat p\xc3\xa5 en opsparingskonto. Senere blev det klart for Fisker, at pengene kunne investeres p\xc3\xa5 aktiemarkedet og generere et st\xc3\xb8rre afkast. Han inds\xc3\xa5, at han hurtigt og uundg\xc3\xa5eligt ville blive finansielt uafh\xc3\xa6ngig p\xc3\xa5 grund af den store forskel mellem hans indkomst (hvilket var en middel indkomst) og hans udgifter (som var ekstremt lave). Dette f\xc3\xb8rte til konklusionen af, at relativ formue (indkomst eller formue i forhold til udgifter) var vigtigere end absolut formue. Fisker startede en blog kaldet "Early Retirement Extreme" i 2007 for at diskutere hans ideer, hvilket kulminerede i en bog med samme navn, der blev offentliggjort i 2010. Bogen er solgt i over 40.000 eksemplarer._NEWLINE_Bogen indeholder en matematisk unders\xc3\xb8gelse af opsparingsrate og dens indflydelse p\xc3\xa5 en persons evne til at g\xc3\xa5 p\xc3\xa5 pension. Med konventionel r\xc3\xa5dgivning inden for privat\xc3\xb8konomi anbefales det typisk, at man sparer 10-15% af sin indkomst op. Med denne opsparingsrate tager det uden at tage h\xc3\xb8jde for investeringsafkast og rentes rente mellem fem og 10 \xc3\xa5r at spare nok op til at d\xc3\xa6kke et \xc3\xa5rs udgifter. Sparer man derimod op mod 75% af sin indkomst op, kan man d\xc3\xa6kke tre \xc3\xa5rs udgifter for hvert \xc3\xa5r, man arbejder. Den unormalt h\xc3\xb8je opsparingsrate muligg\xc3\xb8r en unormalt tidlig pensionering sammenlignet med en konventionel opsparingsrate._NEWLINE_For at opn\xc3\xa5 et lavt forbrug foresl\xc3\xa5r Fisker at bruge systemteori til privat\xc3\xb8konomi. For eksempel kan man i stedet for at s\xc3\xb8ge efter den billigste bolig og den billigste bil muligvis finde en endnu billigere l\xc3\xb8sning med en billig bolig, der ligger inden for g\xc3\xa5afstand af arbejde og k\xc3\xb8bmand, og dermed eliminere omkostningerne til en bil, da der ikke l\xc3\xa6ngere er behov for transport.'